cyanic-selkie/wikianc huggingface dataset:
Χριστιανοκοινωνική Ένωση Βαυαρίας
Η Χριστιανοκοινωνική Ένωση στη Βαυαρία (εγγ. σύλλογος) (γερμ. ) είναι ένα συντηρητικό χριστιανικό κόμμα στη Βαυαρία της Γερμανίας. Λειτουργεί αποκλειστικά εκεί, ενώ το αδελφό κόμμα, η Χριστιανοδημοκρατική Ένωση της Γερμανίας (CDU), αναπτύσσει δραστηριότητες στην υπόλοιπη Γερμανία.
Η CSU κυβερνά σχεδόν αδιάλειπτα τη Βαυαρία από την εποχή μετά τον Β' Παγκόσμιο Πόλεμο, και διακρίνεται για τις ιδιαίτερα συντηρητικές θέσεις τις, ακόμα και απέναντι στην CDU. Έχει δε παίξει μείζονα ρόλο ως συγκυβέρνηση σε όλες τις ομοσπονδιακές κυβερνήσεις της CDU.
Δείτε επίσης
Άλλα γερμανικά πολιτικά κόμματα:
Εξωτερικοί σύνδεσμοι
Κατηγορία:Γερμανικά πολιτικά κόμματα Κατηγορία:Βαυαρία
Χαράλαμπος Αντωνακόπουλος
Ο Χαράλαμπος Αντωνακόπουλος ήταν Έλληνας αθλητής της κολύμβησης και της υδατοσφαίρισης από την Πάτρα. Ήταν αθλητής του Ν.Ο. Πατρών στην κολύμβηση και υδατοσφαίριση.
Ξεκίνησε κολύμβηση και υδατοσφαίριση στον Ν.Ο. Πατρών, ήταν από τους πρώτους αθλητές του Ομίλου μετά την ίδρυση του. Ήταν βασικός παίκτης της χρυσής ομάδας του Ναυτικού Ομίλου που μαζί του κατέκτησε οκτώ (5) πρωταθλήματα Ελλάδος στην υδατοσφαίριση.
Παραπομπές
Κατηγορία:Υδατοσφαιριστές του Ν.Ο. Πατρών Κατηγορία:Κολυμβητές του Ν.Ο. Πατρών Κατηγορία:Έλληνες αθλητές της κολύμβησης Κατηγορία:Έλληνες υδατοσφαιριστές
ΝΑΚ Μπρέντα
Η ΝΑΚ Μπρέντα (oλλανδικά: NAC Breda) είναι ποδοσφαιρικός σύλλογος από την Μπρέντα της Ολλανδίας. Τα χρώματα της ομάδας είναι το κίτρινο, το λευκό και το μαύρο. Η ΝΑΚ Ιδρύθηκε το 1912 και προήλθε από την συγχώνευση της Νόαντ (Nooit opgeven Altijd Doorzetten, NOAD) και της Αντφέντο (Aangenaam Door Vermaak En Nuttig Door Ontspanning, ADVENDO). Η έδρα της ομάδας είναι το στάδιο Ρατ Φέρλεχ με χωρητικότητα 19.000 θέσεις. Η ομάδα, αγωνίζεται στην Ερεντιβίζιε και την σεζόν 2009-2010 κατέλαβε την 10η θέση.
Εξωτερικοί Σύνδεσμοι
Κατηγορία:Ιδρύσεις αθλητικών συλλόγων το 1912 Κατηγορία:Ιδρύσεις ποδοσφαιρικών ομάδων το 1912
Ρίτσαρντ Μπρίνσλεϊ Σέρινταν
Ο Ρίτσαρντ Μπρίνσλεϊ Σέρινταν (αγγλικά: Richard Brinsley Sheridan, 30 Οκτωβρίου 1751, Δουβλίνο - 7 Ιουλίου 1816, Λονδίνο ) ήταν Αγγλο-Ιρλανδός θεατρικός συγγραφέας και πολιτικός. Διετέλεσε υπουργός Οικονομικών και υφυπουργός Εξωτερικών και θεωρείται ένας από τους ικανότερους ρήτορες που αγόρευσαν στη Βουλή των Κοινοτήτων του Ηνωμένου Βασιλείου. Τα πιο διάσημα από τα λογοτεχνικά του έργα είναι τα θεατρικά Οι αντίζηλοι (1775) και Το σχολείο του σκανδάλου (1777), που παρέμειναν στο πρόγραμμα του θεάτρου Ντράρυ Λέιν από εκείνη την εποχή μέχρι σήμερα.
Ο Σέρινταν Λε Φάνιου, διάσημος συγγραφέας μυθιστορημάτων μυστηρίου και φαντασμάτων, ήταν ανιψιός του.
Βιογραφικά στοιχεία
Ο Σέρινταν γεννήθηκε στο Δουβλίνο το 1751. Ο πατέρας του Τόμας Σέρινταν ήταν διάσημος ηθοποιός και διευθυντής θεάτρου στο Δουβλίνο, αλλά μετά την εγκατάστασή του στην Αγγλία το 1758, εγκατέλειψε την υποκριτική και έγραψε πολλά βιβλία σχετικά με το θέμα της εκπαίδευσης. Η μητέρα του ήταν θεατρική συγγραφέας και μυθιστοριογράφος, πέθανε όταν ο Σέρινταν ήταν 15 χρονών.
Από το 1762 έως το 1768 φοίτησε στο Harrow School στο Λονδίνο και στη συνέχεια σπούδασε νομικά και μαθηματικά ιδιωτικά με σκοπό να γίνει δικηγόρος.
Το 1772, σε ηλικία 20 ή 21 ετών, μονομάχησε δύο φορές τον λοχαγό Τόμας Μάθιους, ο οποίος έγραψε ένα προσβλητικό άρθρο δυσφημώντας την αρραβωνιαστικιά του Σέρινταν, την τραγουδίστρια Ελίζαμπεθ Λίνλεϊ, κόρη του επιτυχημένου μουσικού Τόμας Λίνλεϊ. Η πρώτη μονομαχία ήταν σύντομη και αναίμακτη. Ο Μάθιους έχασε το σπαθί του και, σύμφωνα με τον Σέρινταν, αναγκάστηκε να «ικετέψει για τη ζωή του» και να υπογράψει μια ανάκληση του άρθρου. Ο Μάθιους ζήτησε δημόσια συγγνώμη αλλά, εξοργισμένος από τη δημοσιότητα, αρνήθηκε να δεχτεί την ήττα και προκάλεσε τον Σέρινταν σε μια δεύτερη μονομαχία. Ο Σέρινταν δεν ήταν υποχρεωμένος να δεχτεί αυτή την πρόκληση, αλλά δέχθηκε. Αυτή η μονομαχία, που έγινε τον Αύγουστο του 1772, ήταν πολύ πιο σκληρή, αυτή τη φορά και οι δύο έσπασαν τα ξίφη τους, αλλά συνέχισαν να αγωνίζονται σε έναν «απελπισμένο αγώνα για ζωή και τιμή». Και οι δύο τραυματίστηκαν, ο Σέρινταν περισσότερο από τον Μάθιους. Ευτυχώς, οκτώ ημέρες αργότερα ανακοινώθηκε ότι η κατάστασή του ήταν εκτός κινδύνου.
Θεατρικός συγγραφέας
μικρογραφία|Η Ελίζαμπεθ Σέρινταν, πίνακας του [[Τόμας Γκένσμπορο (περ. 1785)|αριστερά|312x312εσ]] Το 1773 παντρεύτηκε την Ελίζαμπεθ Λίνλεϊ και εγκαταστάθηκαν στο Λονδίνο. Η γυναίκα του τραγούδησε για τον βασιλιά και την οικογένειά του στα Ανάκτορα του Μπάκιγχαμ και ο βασιλιάς είπε ότι «δεν άκουσε ποτέ μια τόσο όμορφη φωνή». Αλλά μετά τον γάμο τους, ο Σέρινταν αρνήθηκε να της επιτρέψει να τραγουδάει δημόσια, αν και διοργάνωνε ιδιωτικές συγκεντρώσεις όπου εκείνη ήταν η πρωταγωνίστρια.
Έγραψε επίσης μια επιλογή από ποιήματα και πολιτικούς λόγους κατά τη διάρκεια της θητείας του στο κοινοβούλιο.
Πολιτική
Εκτός από τα λογοτεχνικά του ενδιαφέροντα, ο Σέρινταν ήταν και πολιτικά ενεργός από το 1780 έως το 1812. Εξελέγη στη Βουλή των Κοινοτήτων με το κόμμα των Ουίγων το 1780, όπου, ως προικισμένος δημόσιος ομιλητής, έγινε ένας από τους ηγέτες του κόμματός του. Ο Σέρινταν το 1800 αντιτάχθηκε στην Πράξη της Ένωσης για την ένωση του Βασιλείου της Μεγάλης Βρετανίας με το Βασίλειο της Ιρλανδίας, στον πόλεμο κατά της Αμερικανικής Επανάστασης (1780) και της Γαλλίας (1794), αλλά προέτρεψε την επίθεση στον Ναπολέοντα Βοναπάρτη (1803). Υπό τον Τσαρλς Τζέιμς Φοξ, ο Σέρινταν έγινε υφυπουργός Εξωτερικών το 1782 και στη συνέχεια Υπουργός Οικονομικών το 1783. Μετά τον θάνατο του Γουίλιαμ Πιτ το 1806, έγινε Γραμματέας του Ναυτικού.
Οικογένεια
Μετά τον θάνατο της πρώτης του συζύγου το 1792, με την οποία απέκτησε έναν γιο και μια κόρη, ο Σέρινταν το 1794 παντρεύτηκε την Έστερ Τζέιν Ογκλ, κόρη ιερέα του καθεδρικού ναού του Γουίτσεστερ, με την οποία απέκτησε έναν άλλο γιο.
Τα τελευταία χρόνια
Τον Δεκέμβριο του 1815 ο Σέρινταν αρρώστησε και καθηλώθηκε στο κρεβάτι. Πέθανε το 1816 φτωχός. Ωστόσο, δούκες, κόμητες, λόρδοι, ο Λόρδος Δήμαρχος του Λονδίνου και άλλοι αξιόλογοι παρευρέθηκαν στην κηδεία του και του αποδόθηκαν οι υψηλότερες τιμές. Ενταφιάσθηκε στη Γωνιά των Ποιητών του Αβαείου του Γουέστμινστερ.
Παραπομπές
Κατηγορία:Άγγλοι πολιτικοί Κατηγορία:Ιρλανδοί θεατρικοί συγγραφείς
Γαλατσίδα
μικρογραφία|280x280εσ|Γαλατσίδα του είδους Euphorbia myrsinites στην [[Πίνδος|Πίνδο]] Με το όνομα αυτό είναι γνωστά μια σειρά φυτά του γένους Euphorbia. Το όνομα προήλθε από τον γαλακτώδη χυμό που εκκρίνουν οι βλαστοί και τα φύλλα των ευφορβιών. Στην Ελλάδα απαντώνται πολλά διαφορετικά είδη από αυτά τα φυτά με πιο κοινά τα Euphorbia characias και Euphorbia dendroides που προτιμούν βραχώδεις τοποθεσίες, την Euphorbia acanthothamnos, που αποτελεί χαρακτηριστικό φυτό στα φρύγανα και την Euphorbia paralias που όπως λέει και το όνομά της προτιμά παραθαλάσσιες τοποθεσίες.
Κατηγορία:Ευφορβιοειδή
Εθνική Οδός 1α (Ελλάδα)
Η εθνική οδός κατασκευάστηκε νότια της Εθνικής Οδού 1 ώστε να παρακάμπτει την Στυλίδα και τον Καραβόμυλο. Μέχρι το 2015 αποτελούσε την κύρια σύνδεση μεταξύ Καραβόμυλου και Αγίας Μαρίνας. Το 2015 ολοκληρώθηκε η «Παράκαμψη Στυλίδας» του Αυτοκινητόδρομου 1 που παρακάμπτει την Εθνική Οδό. καθόλου|μικρογραφία|Άποψη της [[Στυλίδα|Στυλίδας και της Εθνικής Οδού 1α.]]
Πηγές
1α
Θευδεβάλδος
Ο Θευδεβάλδος ή Θεοβάλδος (Γαλλική γλώσσα :Thibaut, Γερμανική γλώσσα :Theudowald, περί το 535 - 555) μέλος του Οίκου των Μεροβιγγείων ήταν Βασιλιάς της Αυστρασίας (548 - 555), περιοχής που περιείχε τις πόλεις Μετς και Ρενς.
Πηγές
Κατηγορία:Οίκος των Μεροβίγγειων
Μαρκ Γκασόλ
Ο Μαρκ Γκασόλ (αγγλ.: Marc Gasol Sáez), (Βαρκελώνη, 29 Ιανουαρίου 1985) είναι Ισπανός επαγγελματίας διεθνής καλαθοσφαιριστής. Με ύψος 2,16 μέτρα αγωνίζεται στη θέση του σέντερ στην ισπανική Χιρόνα. Έχει σημαντικές ατομικές διακρίσεις και ένα τίτλο πρωταθλητή ΝΒΑ. Υπήρξε βασικό μέλος της ισπανικής εθνικής ομάδας από το 2006 μέχρι το 2021 έχοντας κερδίσει 2 ασημένια μετάλλια σε Ολυμπιακούς Αγώνες, 2 χρυσά, 1 ασημένιο και 2 χάλκινα μετάλλια σε Ευρωμπάσκετ, αλλά και δύο χρυσά μετάλλια στο Παγκόσμιο Κύπελλο του 2006 και του 2019.
Σταδιοδρομία
Τα πρώτα χρόνια της σταδιοδρομίας του ήταν στην Ισπανία, όπου και αγωνίστηκε για την Μπαρτσελόνα την τριετία 2003-06, κατακτώντας το πρωτάθλημα Ισπανίας το 2004. Τη διετία 2006-08, αγωνίστηκε στη Χιρόνα, βγαίνοντας το 2008 MVP του ισπανικού πρωταθλήματος και μέλος της καλύτερης πεντάδας.
Τον Νοέμβριο του 2020, συμφώνησε με τους Λος Άντζελες Λέικερς, για διετές συμβόλαιο αξίας 5.3 εκατ. δολαρίων.
Στις 25 Νοεμβρίου 2021, ανακοινώθηκε η επιστροφή του στην ισπανική Χιρόνα, ομάδα στην οποία είναι και πρόεδρος.
Εθνική ομάδα
Ο Γκασόλ είναι μέλος της Ισπανικής εθνικής ομάδας καλαθοσφαίρισης από το 2006. Έχει κερδίσει δύο ολυμπιακά μετάλλια και δύο τίτλους παγκόσμιου κυπέλλου το 2006 και 2019. Στο Ευρωπαϊκό Πρωτάθλημα έχει κερδίσει δύο χρυσά, ένα ασημένιο και δύο χάλκινα μετάλλια. Ο Μάρκ έχει ύψος 2,16 μ. και είναι ο μικρότερος αδερφός του δυο φορές πρωταθλητή NBA, Πάου Γκασόλ. Από το 2019, έχουν το ρεκόρ ως τα μοναδικά αδέλφια που έχουν κατακτήσει το πρωτάθλημα στο ΝΒΑ. Το 2021, μετά το τέλος της Ολυμπιάδας του Τόκιο, ανακοίνωσε την απόσυρσή του από την εθνική Ισπανίας μετά από 15 χρόνια παρουσίας.
Στατιστικά ΝΒΑ
μικρογραφία|363x363εσ|Ο Γκασόλ με τους Μέμφις Γκρίζλις Μέσοι Όροι Κανονικής Περιόδου
Μέσοι Όροι Πλέι-οφ
† Σεζόν κατά την οποία ο Γκασόλ αναδείχθηκε Πρωταθλητής
Εξωτερικοί σύνδεσμοι
Κατηγορία:Ισπανοί καλαθοσφαιριστές Κατηγορία:Σέντερ Κατηγορία:Καλαθοσφαιριστές Μπαρτσελόνα Κατηγορία:Καλαθοσφαιριστές Κλαμπ Μπάσκετ Χιρόνα Κατηγορία:Καλαθοσφαιριστές Μέμφις Γκρίζλις Κατηγορία:Καλαθοσφαιριστές Τορόντο Ράπτορς Κατηγορία:Καλαθοσφαιριστές Λος Άντζελες Λέικερς Κατηγορία:Καλαθοσφαιριστές Πρωταθλήματος Ισπανίας Κατηγορία:Καλαθοσφαιριστές ισπανικών συλλόγων Κατηγορία:Καλαθοσφαιριστές του NBA Κατηγορία:Καλαθοσφαιριστές αμερικανικών συλλόγων Κατηγορία:Καλαθοσφαιριστές All-Star Game (NBA) Κατηγορία:Καλαθοσφαιριστές Εθνικής Ισπανίας Κατηγορία:Καλαθοσφαιριστές Παγκοσμίου Πρωταθλήματος 2014 Κατηγορία:Καλαθοσφαιριστές Παγκοσμίου Πρωταθλήματος 2006 Κατηγορία:Καλαθοσφαιριστές Παγκοσμίου Πρωταθλήματος 2010 Κατηγορία:Καλαθοσφαιριστές Παγκοσμίου Κυπέλλου 2019 Κατηγορία:Καλαθοσφαιριστές στους Θερινούς Ολυμπιακούς Αγώνες 2008 Κατηγορία:Καλαθοσφαιριστές στους Θερινούς Ολυμπιακούς Αγώνες 2012 Κατηγορία:Ισπανοί Ολυμπιονίκες Κατηγορία:Παίκτες νικητές Ευρωμπάσκετ Κατηγορία:Παίκτες νικητές Παγκοσμίου Πρωταθλήματος FIBA Κατηγορία:Παίκτες νικητές Παγκοσμίου Κυπέλλου FIBA Κατηγορία:Καλαθοσφαιριστές στους Θερινούς Ολυμπιακούς Αγώνες 2020 Κατηγορία:Ολυμπιονίκες της καλαθοσφαίρισης
Αόρατος εραστής
Το Αόρατος Εραστής (Ghost) είναι αμερικανική αισθηματική, δραματική ταινία φαντασίας παραγωγής 1990, σε σκηνοθεσία Τζέρι Ζάκερ και σενάριο Μπρους Τζόελ Ρούμπιν. Πρωταγωνιστούν οι Πάτρικ Σουέιζι, Ντέμι Μουρ και Γούπι Γκόλντμπεργκ. Η ταινία αφηγείται την ιστορία του Σαμ και της Μόλι, ενός ερωτευμένου ζευγαριού, που επιστρέφοντας στο καινούριο τους σπίτι μετά από μια βόλτα δέχονται επίθεση από έναν κλέφτη και ο Σαμ δολοφονείται. Ο Σαμ παγιδεύεται στη γη ως φάντασμα και συνειδητοποιεί ότι ο θάνατός του δεν ήταν ατύχημα. Πρέπει να προειδοποιήσει τη Μόλι για τον κίνδυνο τον οποίο διατρέχει. Μόνο που ως φάντασμα δεν μπορεί να τον δει ή να τον ακούσει κανείς ζωντανός και έτσι προσπαθεί να επικοινωνήσει με τη Μόλι μέσω της Ότα Μέι Μπράουν, ενός μέντιουμ. Στην ταινία συμμετέχουν οι Τόνι Γκόλντγουιν, Βίνσεντ Σκιαβέλι και Ρικ Αβίλες
Η ιδέα για το σενάριο της ταινίας ήρθε στον Ρούμπιν όταν παρακολούθησε μια θεατρική παράσταση του Άμλετ στη στιγμή του έργου που εμφανίζεται το φάντασμα του δολοφονημένου πατέρα του και εμπνεύστηκε να γράψει μια ιστορία για ένα φάντασμα που προσπαθεί να λύσει τη δολοφονία του. H Paramount αγόρασε το σενάριο και προχώρησε στην παραγωγή του πρότζεκτ με τον Ζάκερ να αναλαμβάνει τη σκηνοθεσία. Η διαδικασία του κάστινγκ ήταν κάτι που δυσκόλεψε την παραγωγή, καθώς οι πρώτες επιλογές του στούντιο και των συντελεστών απέρριψαν τους ρόλους, πριν καταλήξει στους Σουέιζι, Μουρ και Γκόλντμπεργκ. Τα γυρίσματα της ταινίας ξεκίνησαν στις 4 Ιουλίου 1989 και ολοκληρώθηκαν στις 5 Δεκεμβρίου 1989.
Η ταινία κυκλοφόρησε στους κινηματογράφους στις 13 Ιουλίου 1990. Έλαβε εξαιρετικά σχόλια από τους κριτικούς, με τους περισσότερους να επαινούν το σενάριο, τις ερμηνείες των ηθοποιών και κυρίως της Γκόλντμπεργκ. Αποδείχτηκε τεράστια εισπρακτική επιτυχία με τις συνολικές εισπράξεις να αγγίζουν τα 505,7 εκατομμύρια δολάρια παγκοσμίως, γίνοντας η μεγαλύτερη εισπρακτική επιτυχία του 1990. Έλαβε πέντε υποψηφιότητες για Όσκαρ, ανάμεσα τους και για Καλύτερη Ταινία, κερδίζοντας δύο στις κατηγορίες Πρωτότυπου Σεναρίου και Β' Γυναικείου Ρόλου για την ερμηνεία της Γκόλντμπεργκ. Η Γκόλντμπεργκ βραβεύτηκε επίσης με Χρυσή Σφαίρα Β' Γυναικείου Ρόλου και BAFTA.
Πλοκή
Ο Σαμ Γουίτ, ένας τραπεζίτης και η Μόλι Τζένσεν είναι ένα ερωτευμένο ζευγάρι που ζει στη Νέα Υόρκη. Στο γραφείο, ο Σαμ βρίσκει μερικές ανακρίβειες σε κάποιους λογαριασμούς. Συμβουλεύεται το φίλο και συνάδελφό του Καρλ Μπρούνερ, που προσφέρεται να το ερευνήσει, αλλά ο Σαμ προτιμά να το κάνει μόνος του. Λίγο αργότερα, ο Σαμ με τη Μόλι πέφτουν θύματα ληστείας από τον Γουίλι Λόπεζ και ο Σαμ δολοφονείται. Παρ' ότι νεκρός, ο Σαμ παραμένει στη γη σαν φάντασμα και οι άνθρωποι δεν μπορούν να τον δουν. Μαθαίνει ότι η επίθεση εναντίον του ήταν σχεδιασμένη.
Ο Σαμ συναντά την Ότα Μέι Μπράουν, μια μικροαπατεώνισσα που παριστάνει το μέντιουμ και συνειδητοποιεί ότι μπορεί να τον ακούει. Η Ότα Μέι προσπαθεί να πείσει την Μόλι ότι ακούει τον Σαμ και ότι της είπε ότι κινδυνεύει. Η Μόλι δεν την πιστεύει. Ο Καρλ μαθαίνει γι' αυτό και πείθει την Μόλι ότι η Ότα Μέι είναι απατεώνισσα. Ο Σαμ ανακαλύπτει ότι ο Καρλ βρίσκεται πίσω από μια απάτη ξεπλύματος χρημάτων και η επίθεση στον Σαμ ήταν μια προσπάθεια του Καρλ να πάρει τους κωδικούς ασφαλείας του Σαμ.
Όταν ο Καρλ προσπαθεί να σαγηνεύσει την Μόλι, ο Σαμ νευριασμένος ξεσπά και σπρώχνει μια κορνίζα. Τότε ο Σαμ θυμάται ένα φάντασμα στο μετρό που έκανε κάτι παρόμοιο και τρέχει να το βρει ώστε να τον βοηθήσει να μπορεί να κινεί αντικείμενα. Η Μόλι πηγαίνει στην αστυνομία να ρωτήσει για την Ότα Μέι και την πείθουν ότι πρόκειται για απάτη. Ο Καρλ προσπαθεί να μπει στον τραπεζικό λογαριασμό αλλά τον βρίσκει κλειστό. Ανακαλύπτει ότι η Ότα Μέι βρίσκεται πίσω από αυτό, όταν ο Σαμ κάνει αισθητή την παρουσία του. Ο Καρλ τότε λέει στον Σαμ ότι αν δεν επιστρέψει τα λεφτά θα σκοτώσει την Μόλι.
Με την αποστολή του να έχει ολοκληρωθεί, ο Σαμ λέει ένα τελευταίο αντίο και προχωρά προς τον παράδεισο.
Ανάπτυξη
Ο σεναριογράφος Μπρους Τζόελ Ρούμπν, είπε ότι η ιδέα για το σενάριο της ταινίας, του ήρθε όταν παρακολούθησε μια θεατρική παράσταση του Άμλετ και εμπνεύστηκε από το μέρος του έργου όπου εμφανίζεται το φάντασμα του δολοφονημένου πατέρα του Άμλετ και παρακαλεί τον γιο του να εκδικηθεί τον θάνατό του. Έτσι σκέφτηκε μια ιστορία για ένα φάντασμα που προσπαθεί να λύσει το μυστήριο της δολοφονίας του. Ο Ρούμπιν ήθελε να γράψει ένα σενάριο από την πλευρά ενός φαντάσματος με το στόρι να κοιτάζει τη ζωή εκ των υστέρων από μια εξωτερική προοπτική και τι σημαίνει αυτό ενώ ταυτόχρονα τι επιπτώσεις έχει στην ανθρώπινη ψυχή όταν του δίνεται η ευκαιρία να βιώσει ότι η ζωή βρίσκεται και έξω από αυτόν τον κόσμο, όχι μόνο μέσα σε αυτόν. Αφού ολοκλήρωσε το πρώτο προσχέδιο, το παρέδωσε στην Paramount και το στούντιο το αγόρασε. Ο σκηνοθέτης Τζέρι Ζάκερ διάβασε το σενάριο και του άρεσε πολύ, ωστόσο, ο Ρούμπιν δεν ήταν καθόλου ευχαριστημένος με την επιλογή του Ζάκερ. Ο ίδιος ήθελε σκηνοθέτες όπως οι Μίλος Φόρμαν και Στάνλεϊ Κιούμπρικ να αναλάβουν το πρότζεκτ, καθώς το αρχικό σενάριο ήταν πολύ πιο σκοτεινό. Ο Ρούμπιν τελικά άλλαξε γνώμη όταν συναντήθηκε με τον Ζάκερ. Οι δυο τους άλλαξαν το σενάριο, αφαιρώντας τον σκοτεινό τόνο και πρόσθεσαν έναν πιο κωμικό με αρκετό χιούμορ. Επεξεργάστηκαν το σενάριο τόσο πολύ που μέχρι να ξεκινήσουν τα γυρίσματα είχαν γράψει συνολικά δεκαεννιά προσχέδια.
Κάστινγκ
Για το ρόλο του Σαμ, ο Τζέρι Ζάκερ και η Paramount ήθελαν τον Χάρισον Φορντ. Όταν του πρότειναν το ρόλο, ο Φορντ τον απέρριψε γιατί δεν μπορούσε να καταλάβει το σενάριο, λέγοντάς τους "Γιατί το κάνετε αυτό; Είναι κωμωδία; Είναι τραγωδία; Είναι πολύ περίεργο". Ο ρόλος τότε προτάθηκε στους Τομ Κρουζ, Μάικλ Τζ. Φοξ και Πολ Χόγκαν, οι οποίοι επίσης τον απέρριψαν ενώ θεωρήθηκαν πιθανοί οι Τομ Χανκς, Κέβιν Μπέικον, Κέβιν Κλάιν και Άλεκ Μπάλντουιν. Ο Μπρους Γουίλις επίσης απέρριψε το ρόλο γιατί δεν κατάλαβε το σενάριο, ένα γεγονός που όπως είπε ο ίδιος μετάνιωσε αργότερα για την επιλογή του. Το στούντιο ήθελε επίσης μια γνωστή ηθοποιό να υποδυθεί το ρόλο της Μόλι και έτσι ο ρόλος προτάθηκε στις Μόλι Ρίνγκγουολντ, Μεγκ Ράιαν, Τζούλια Ρόμπερτς και Νικόλ Κίντμαν με τη Μισέλ Φάιφερ να βρίσκεται στην κορυφή της λίστας. Αφού όλες οι επιλογές του στούντιο και του σκηνοθέτη απέρριψαν το ρόλο, ο Ζάκερ έστρεψε την προσοχή του στους Πάτρικ Σουέιζι και Ντέμι Μουρ. Ο Ζάκερ στην αρχή δεν ήθελε τον Σουέιζι καθώς δεν πίστευε ότι μπορούσε να ερμηνεύσει το ρόλο και δεν συμφωνούσε ούτε να περάσει από ακρόαση. Ο Ρούμπιν, όμως θεωρούσε ότι ο Σουέιζι ήταν ο πιο κατάλληλος και κρυφά από τον Ζάκερ τηλεφώνησε στον ατζέντη του Σουέιζι και τον ρώτησε αν ο ηθοποιός θα δεχόταν να περάσει από δοκιμαστικό. Ο Σουέιζι διάβασε το σενάριο και ενθουσιάστηκε. Αποφασισμένος να κάνει την ταινία, δέχτηκε να περάσει από οντισιόν. Ο Ζάκερ συμφώνησε τελικά να δει τον Σουέιζι και μάλιστα έκανε δοκιμαστικό μαζί με τη Μουρ, η οποία είχε ήδη πάρει το ρόλο. Στο δοκιμαστικό, όταν ο Σουέιζι διάβασε την τελευταία ατάκα "Την αγάπη μέσα σου, την παίρνεις μαζί σου" (The love inside, you take it with you), όλοι στο δωμάτιο έβαλαν τα κλάματα, συμπεριλαμβανομένου και του Ζάκερ, ο οποίος του έδωσε το ρόλο αμέσως.
Για το ρόλο της Ότα Μέι Μπράουν, πολλές ηθοποιοί έκαναν δοκιμαστικό, μεταξύ των οποίων η Όπρα Γουίνφρεϊ, την οποία ήθελε πολύ ο Ρούμπιν και η Τίνα Τέρνερ. Η Τέρνερ βρισκόταν εκείνη την περίοδο στο Λονδίνο και γύρισε ένα δοκιμαστικό και το έστειλε στην Paramount. Το στούντιο ήταν ενθουσιασμένο και ήθελε να προχωρήσει με την Τέρνερ στο ρόλο. Ωστόσο, ο Ζάκερ είχε αμφιβολίες κι ενώ βρήκε το δοκιμαστικό της Τέρνερ αξιέπαινο, θεωρούσε ότι δεν ήταν αρκετά ηθοποιός. Σε συνέντευξή της, η Γούπι Γκόλντμπεργκ είπε ότι μια φίλη της την ενημέρωσε για τις οντισιόν της ταινίας Αόρατος Εραστής και σύμφωνα με αυτή τη φίλη δεν υπήρχε μαύρη ηθοποιός που δεν έκανε δοκιμαστικό, η Γκόλντμπεργκ όμως δεν είχε την παραμικρή ιδέα και της φάνηκε παράξενο που κανείς δεν την κάλεσε. Στη συνέχεια τηλεφώνησε στον ατζέντη της να τον ρωτήσει γιατί δεν γνώριζε τίποτα για το πρότζεκτ και τότε πληροφορήθηκε ότι οι παραγωγοί της ταινίας δεν ενδιαφέρονταν. Συγκεκριμένα ο ατζέντης της είπε "Δεν σε θέλουν. Πιστεύουν ότι έχεις αυτήν την περσόνα, τη Γούπι, που είναι πολύ μεγάλη και θα βγάλει το κοινό από την ταινία." Ο Ζάκερ ήταν πολύ αρνητικός και εναντίον της συμμετοχής της Γκόλντμπεργκ στην ταινία καθώς θεωρούσε ότι η Γκόλντμπεργκ ήταν stand-up κωμικός και όχι ηθοποιός. Η Γκόλντμπεργκ παραδέχτηκε ότι πληγώθηκε που εξαιρέθηκε από τα δοκιμαστικά. Τότε, όμως παρενέβη ο Σουέιζι. Όταν ο ηθοποιός πήρε το ρόλο, δεν μπορούσε να καταλάβει γιατί η Γκόλντμπεργκ δεν είχε τη δυνατότητα να περάσει από ακρόαση και ο Σουέιζι είπε ότι δεν θα κάνει την ταινία αν δεν της δοθεί μια ευκαιρία για το ρόλο. Συγκεκριμένα είπε στην παραγωγή "Δεν λέω ναι στην ταινία μέχρι να μάθουμε ότι δεν είναι το κατάλληλο άτομο, γιατί είναι γελοίο. Είναι τέλεια για το ρόλο." Έτσι, ο Σουέιζι και ο Ζάκερ, ταξίδεψαν μέχρι το Μισισίπι όπου η Γκόλντμπεργκ βρισκόταν στα γυρίσματα μιας άλλης ταινίας για να κάνει δοκιμαστικό με τον Σουέιζι. Ο Ζάκερ σε μια δήλωσή του σχολίασε αυτή τη συνάντηση "Οι δύο τους έκαναν δοκιμαστικό και όντως το έβλεπες μπροστά σου. Για μένα ήταν υπέροχο, να το βλέπω. Η ταινία αυτή ήταν η πρώτη μου δραματική ταινία και φοβόμουν πολύ ότι δεν θα το κάνω σωστά. Γι' αυτό είχα την τύχη να δω τον Πάτρικ και τη Γούπι να διαβάζουν μαζί το σενάριο ώστε να το δω με τα μάτια μου και να πω 'Ναι, αυτό λειτουργεί'." Η Γκόλντμπεργκ με τον Σουέιζι δεν είχαν γνωριστεί ποτέ πριν αλλά ο Σουέιζι ήταν θαυμαστής της, ένα γεγονός που έκανε την Γκόλντμπεργκ να αναρωτηθεί "Δεν ξέρεις ποτέ ποιος σε παρατηρεί, ποιος θυμάται κάτι που έκανες, και αυτό ήταν ένα μάθημα."
Η σκηνή με τον πηλό
Σύμφωνα με τον Ζάκερ, η στιγμή που ο πηλός καταστρέφεται στα χέρια της Μουρ και του Σουέιζι, ήταν ατύχημα. Ο σκηνοθέτης δεν σταμάτησε το γύρισμα και οι αντιδράσεις των ηθοποιών ήταν αυθόρμητες. Στη σκηνή υπάρχει μια στιγμή που ο Σαμ κάνει ένα επιφώνημα τύπου "Ωωω". Ο Γουόλτερ Μερτς, μοντέρ της ταινίας, άφησε αυτή τη στιγμή στο τελικό φιλμ. Στον Ζάκερ όμως φαινόταν περίεργο και κάπως θηλυπρεπές και ήθελε να αφαιρεθεί. Ο Μερτς όμως επέμεινε να κρατηθεί καθώς πίστευε ότι θα αρέσει στο κοινό και σε μια δοκιμαστική προβολή όντως υπήρξε μια θετική ηχηρή αντίδραση από τον κόσμο. Ο Ζάκερ πιστεύει ότι ο πραγματικός πρωταγωνιστής της σκηνής είναι το κλασικό πλέον τραγούδι "Unchained Melody", το οποίο παίζει στο τζουκ μποξ, στο διαμέρισμα του ζευγαριού κατά τη διάρκεια της σκηνής. Το τραγούδι επιλέχθηκε πολύ πριν ξεκινήσουν τα γυρίσματα από την παραγωγό Λίσα Γουάινστιν, η οποία πίστευε ότι ήταν σαν να γράφτηκε για την ταινία. Ο σκηνοθέτης έπαιζε το τραγούδι στο πλατό για να μπουν στο κλίμα οι ηθοποιοί αλλά το σταμάταγε όταν ξεκινούσε το γύρισμα για να μην παρεμβαίνει στους διαλόγους. Το τραγούδι όμως, έπαιζε πολύ δυνατά κατά τη διάρκεια της ερωτικής σκηνής που ακολουθούσε καθώς δεν υπήρχε διάλογος και βοήθησε τους ηθοποιούς να βρουν το σωστό συναίσθημα. Στο σενάριο υπήρχε μια κανονική σκηνή σεξ, αλλά η σκηνή με τον πηλό ήταν τόσο έντονη που ο Ζάκερ αποφάσισε ότι ήταν αρκετή και δεν χρειαζόταν κάτι παραπάνω.
"Χρησιμοποίησε το σώμα μου"
Σε μια αστεία σκηνή, καθιερώνεται ότι τα φαντάσματα μπορούν να μπουν μέσα στο σώμα της Ότα Μέι και προσωρινά να την κυριεύσουν. Αυτό το τέχνασμα έθεσε τις βάσεις για τη συναισθηματική κορύφωση της ταινίας, όπου η ίδια η Ότα Μέι προσκαλεί τον Σαμ να "χρησιμοποιήσει το σώμα της" για να απολαύσει μια τελευταία επαφή με τη Μόλι. Ενώ όμως η Γκόλντμπεργκ παρέμεινε στην οθόνη στην πρώτη σκηνή, αυτή τη φορά αντικαταστάθηκε από τον Σουέιζι. Όταν κυκλοφόρησε η ταινία, αρκετοί κριτικοί κατέκριναν τον Ζάκερ επειδή δεν έδειξε τις δύο γυναίκες να κρατάει η μία την άλλη. Ο κριτικός Ρότζερ Ίμπερτ σχολίασε "Με βάση τη λογική, θα έπρεπε εμείς το κοινό να βλέπουμε τη Γκόλντμπεργκ να φιλάει τη Μουρ, αλλά φυσικά η ταινία συμβιβάζεται και μας δείχνει τον Σουέιζι να την χαϊδεύει - κρίμα, γιατί η λογική εκδοχή θα ήταν στην πραγματικότητα πιο πνευματική και συγκινητική." Σύμφωνα με τον Ζάκερ, ποτέ δεν αμφισβήτησε την απόφασή του. Σε δοκιμαστικές προβολές που έγιναν, ο Ζάκερ θυμάται ότι κάποιοι άνθρωποι ένιωσαν άβολα και μερικοί άρχισαν να γελάνε, κάτι που έκανε το σκηνοθέτη να ανησυχήσει καθώς δεν ήταν μια σκηνή που ήθελε το κοινό να γελάει. Ο Ζάκερ πιστεύει ότι δεν είχε καμία σχέση με το τι είναι πολιτικά ορθό ή τι είναι αποδεκτό, αλλά αν η σκηνή περιλάμβανε δύο γυναίκες, το κοινό θα ξέσπαγε σε γέλια και αυτό δεν θα ήταν η σωστή απόφαση. Ο Ζάκερ πρόσθεσε ότι θα έκανε την ίδια επιλογή σήμερα, ακόμη και σε μια εποχή που το Χόλιγουντ -και οι θεατές- δέχονται να δουν δύο γυναίκες να μοιράζονται μια ρομαντική στιγμή, δηλώνοντας "Πέρα από την πολιτική ορθότητα ή το τι πιστεύουμε για δύο γυναίκες που είναι μαζί, για μένα, δεν αφορούσε καθόλου αυτό. Θέλεις να δώσεις αυτή τη στιγμή στον Πάτρικ και στη Ντέμι. Το συναίσθημα δεν θα ήταν το ίδιο με τη Ντέμι και τη Γούπι."
Φινάλε
Σύμφωνα με τον Ρούμπιν, όλες τις φορές που έγραψαν το σενάριο ξανά και ξανά με τον Ζάκερ, πάντα αντιμετώπιζαν το ίδιο πρόβλημα σχετικά με το φινάλε της ταινίας και ποια θα ήταν τα τελευταία και σπαραχτικά λόγια του Σαμ. Ο Ρούμπιν είπε "Μιλούσαμε για τη Μόλι και την απώλεια του Σαμ στο τέλος της ταινίας —την απώλεια της σχέσης τους— και είπα, 'Δεν μπορείς να το πάρεις μαζί σου'. Τότε αμέσως, είπα, 'Περίμενε ένα λεπτό. Μπορείς να το πάρεις μαζί σου. Την αγάπη μέσα σου — την παίρνεις μαζί σου'. Ο Τζέρι φώναξε, 'Αυτό είναι! Αυτό είναι! Αυτή είναι η ατάκα!' Αν αφήσω κάποιο είδος κληρονομιάς όταν πεθάνω, ίσως είναι αυτή η ατάκα. 'Την αγάπη μέσα σου, την παίρνεις μαζί σου'."
Κράβαρα
Με την ονομασία Κράβαρα ή Κράβαρη αναφερόταν παλαιότερα τοποθεσία της πρώην επαρχίας Ναυπακτίας, στο Νομό της Αιτωλοακαρνανίας, που περιλάμβανε τα ακόλουθα 10 χωριά: Κρυονέρια, Αβόρανη (σημερινή ονομασία: Λιβαδάκι), Αράχωβα, Αχλαδόκαστρο (Αρτοτίβα), Κυδωνιά (Ζηλίστα), Κλεπά, Νεοχώριο, Πλάτανος, Περδικόβρυση (Σινίστα), Καλλονή (Στρωμήνιανη) και Γραμμένη Οξυά (Σίτιστα).
Αόρατος εραστής
Box office
Με προϋπολογισμό 22.000.000 δολάρια, η ταινία Αόρατος Εραστής έκανε άνοιγμα τριημέρου στη 2η θέση με 12,1 εκατομμύρια δολάρια. Οι συνολικές εισπράξεις στο αμερικανικό box office έφτασαν τα 217,6 εκατομμύρια δολάρια, ενώ στον υπόλοιπο κόσμο απέφερε 288 εκατομμύρια δολάρια. Παγκοσμίως συγκέντρωσε 505,7 εκατομμύρια δολάρια. Ήταν η μεγαλύτερη εισπρακτική επιτυχία του 1990 τόσο στις Ηνωμένες Πολιτείες όσο και παγκοσμίως.
Κράβαρα
Ιστορικά στοιχεία
Τα Κράβαρα θεωρούνται από κάποιους μελετητές η περιοχή εκείνη της Αιτωλίας όπου κατά την αρχαιότητα ζούσαν οι Οζολοί ή Εσπέριοι Λοκροί. Ο Στράβωνας και ο Παυσανίας αναφέρουν ότι στην περιοχή κατοικούσαν Αποδοτοί και Οφιονείς που οι χώρες τους ενώθηκαν με την Αιτωλία και αποτέλεσαν την Επίκτητη Αιτωλία. Κατά την περίοδο της Ρωμαϊκής και Βυζαντινής Αυτοκρατορίας αλλά και μετά την ίδρυση του Δεσποτάτου της Ηπείρου δεν υπάρχει κάποια αναφορά με την ονομασία Κράβαρα.
Αόρατος εραστής
Κριτική
Η ταινία Αόρατος Εραστής έλαβε εξαιρετικές κριτικές. Στην ιστοσελίδα Rotten Tomatoes το 76% των κριτικών έδωσαν στην ταινία θετικά σχόλια.
Ο Πίτερ Μπράντσο της εφημερίδας The Guardian βαθμολόγησε την ταινία με πέντε αστέρια, γράφοντας "Το σενάριο του Ρούμπιν είναι μια θανάσιμα αποτελεσματική κωμικοτραγική φαντασία... και ο Ζάκερ αποδείχτηκε δεξιοτέχνης, ξέροντας πώς να λέει καλά την ιστορία ενώ παράλληλα προσθέτει την κωμωδία όπου χρειάζεται" και επαίνεσε τις ερμηνείες των ηθοποιών. Η εφημερίδα The Washington Post σχολίασε θετικά την ταινία, γράφοντας "Μια παλιομοδίτικη ταινία φαντασίας που γυρίστηκε με συναίσθημα, ο 'Αόρατος Εραστής' κινείται από το ένα είδος στο άλλο τόσο εύκολα όσο ένα φάντασμα μέσα στους τοίχους. Αυτό το θρίλερ με καρδιά, γεμάτο με χιούμορ και οπτικά εφέ, πραγματεύεται τη θλίψη του χωρισμού και του πένθους." Ο Τζιν Σίσκελ αποκάλεσε την ταινία "Ένα περίεργο ελκυστικό κράμα θρίλερ, κωμωδίας, ρομαντισμού και υπερφυσικών στοιχείων", σχολιάζοντας ότι η ταινία είναι πολύ δυνατή στο στήσιμο του ρομάντζου μεταξύ του Σουέιζι και της Μουρ. Το περιοδικό Empire έδωσε στην ταινία τέσσερα αστέρια στα πέντε χαρακτηρίζοντάς την "Μια από τις καλύτερες (και πιο δακρύβρεχτες) ιστορίες αγάπης που έχουν προβληθεί ποτέ στη μεγάλη οθόνη, ο 'Αόρατος Εραστής' είναι μια θεμελιώδης ανθρώπινη ιστορία που αγγίζει και την πιο σκληρή καρδιά." Το περιοδικό Entertainment Weekly έδωσε μια θετική κριτική, αποκαλώντας την ταινία ένα εκθαμβωτικά απολαυστικό ποπ θρίλερ και ότι διαθέτει ένα υλικό που ζωντανεύει λεπτό με λεπτό με ευφυΐα. Κατέληξε γράφοντας "Η ταινία 'Αόρατος Εραστής' είναι αστεία, μυστηριώδης και συγκινητική."
Κράβαρα
Ιστορικά στοιχεία
Η πρώτη ιστορική αναφορά είναι το 1454-1455 ως Κράβαρη (Ḳiravar İli) επαρχία του σατζακίου Τρικάλων στο βιλαέτι Τρικάλων, όπου στο οθωμανικό φορολογικό κατάστιχο ΜΜ10 σημειώνονται οι φόροι 50 οικισμών (με 500 οικογένειες, 90 άγαμους και 31 χήρες): Αράχωβα (Πεντάκορφον), Κουτουλίστα (Κρυονέρια), Νεοχώρι, Σενάτι, Πέρα Λομποτινά (Άνω Χώρα), Λομποτινά, Βοϊτσά (Ελατόβρυση), Κυδωνιά, Λιμνίτσα, Νίσβαρη (Κοκκινοχώρι), Χρύσοβο (Χρίσοβον), Ασπριάς (Ασπριά), Αμόργιανη/Ασπρόγιαννη (Καταφύγι), Αντρίβιστα (Κεντρική), Κοζίτσα (Αμπελακιώτισσα), Δέλγα (Γάβρος), Γρανίτσα (Ανθόφυτον), Λευτέριανη (Ελευθεριανή), Χώμορη (Χόμορη), Μπίρμπιανη, Κόνισκα (Κονίσκα), Καρά, Τέρνος (Μεσοκώμη Ευρυτανίας), Τερπίτσα (Διπλάτανον), Παλούκοβα (Μανδρινή), Πόδος, Άμπλιανη Ευρυτανίας, Αβόρανη (Λιβαδάκι), Κάτω Αβόρανη, Περίστα, Πριλόκος, Αρτοτίβα (Αχλαδόκαστρον), Πλάτανος, Τιροβιτσά, Βονόρτα (Κάτω Πλάτανος), Στράνομα (Στράνωμα), Χαϊκάλη, Σίμου (Σίμος), Βελβίτσαινα (Παλιόπυργος), Δημώνασσα, Ποκίστα, Κλεπά, Τέρνοβα (Δενδροχώρι), Ζιλίστα (Κυδωνιά), Στρωμίνιανη (Καλλονή), Αλικόραινα, Γρηγόρη (Γρηγόριον), Επάνω Γρηγόρη, Βιτολίστα (Τερψιθέα), Ελετσού (Ελατού) και των καλλιεργησίμων γαιών: Τίρνα, Γερο-Πρίφτη, Σινίστα και Παλ(ι)ολούγκοβα. Οι φόροι της περιοχής των Κραβάρων προορίζονταν για την μισθοδοσία των τεσσάρων απογόνων του Κράβαρη (Ḳiravar), Κάρολου, Καρατζά, Μουσά και Μικροπέτρα οι οποίοι υπηρετούσαν στο οθωμανικό ιππικό (σπαχήδες).
Αόρατος εραστής
Κριτική
Ο κριτικός Ρότζερ Ίμπερτ βαθμολόγησε την ταινία με δυόμιση αστέρια γράφοντας "Ο 'Αόρατος Εραστής' είναι είναι ένα ωραίο μείγμα τρόμου και χιούμορ... και περιέχει μερικές ωραίες ιδέες και περιστασιακά καταφέρνει να εκμαιεύσει τα μυστήρια με τα οποία παίζει", ήταν όμως ιδιαίτερα επικριτικός με τη σκηνή που η Γκόλντμπεργκ δέχεται να χρησιμοποιήσει το σώμα της ο Σαμ για να αισθανθεί για μία τελευταία φορά τη Μόλι και με τη σκηνή δράσης στο φινάλε. Η εφημερίδα Los Angeles Times έδωσε μια αρνητική κριτική, σχολιάζοντας "Το σλόγαν της ταινίας είναι 'Πίστεψε' (Believe), όχι ένα παράλογο αίτημα. Αλλά ακόμη κι εκείνοι που είναι πρόθυμοι να συμμορφωθούν πρέπει να ξεπεράσουν την άκομψη διάθεση του σεναρίου και μια παραγωγή τόσο ωραιοποιημένη σε σημείο που κολλάει", επαίνεσε όμως την ερμηνεία της Γκόλντμπεργκ, γράφοντας "Η Γκόλντμπεργκ βρίσκεται στο στοιχείο της. Δίνει στην ταινία δύναμη και ενέργεια. Στις τρεις σκηνές που εμφανίζεται η Γκόλντμπεργκ είναι ευχάριστα και αιχμηρά αστεία." Η Τζάνετ Μάσλιν της εφημερίδας The New York Times σχολίασε αρνητικά την ταινία γράφοντας "Η ταινία κινείται πολύ αργά μερικές φορές και κάποια από τα ειδικά εφέ φαίνονται ασυνήθιστα ανόητα, ιδιαίτερα εκείνα που δείχνουν τι συμβαίνει με φαντάσματα που δεν είναι τόσο ενάρετα όσο ο Σαμ", ξεχώρισε όμως την Γκόλντμπεργκ, επισημαίνοντας ''"Η κυρία Γκόλντμπεργκ υποδύεται την έκπληξη, τον εκνευρισμό και την αυθάδεια του χαρακτήρα της στο μέγιστο βαθμό. Αυτή είναι μια από εκείνες τις σπάνιες περιπτώσεις που η κυρία Γκόλντμπεργκ βρήκε έναν κινηματογραφικό ρόλο που της ταιριάζει πραγματικά και τον αξιοποιεί στο έπακρο."''
Κράβαρα
Ιστορικά στοιχεία
Αναφορά της ονομασίας Κράβαρα γίνεται το 1806 και σε διορισμό οπλαρχηγών για τα αρματολίκια από τον Αλή Πασά των Ιωαννίνων, όπου ορίζει το μεν Βενέτικο και την επαρχία Αποκόρου να ανήκουν στο αρματολίκι Βλαχού, τα δε Κράβαρα να είναι μέρος της περιφέρειας Καρπενησίου. Ο Νικόλαος Κασομούλης κάνει συχνές αναφορές στα Κράβαρα και τα χωριά τους κατά την περίοδο του 1821. Στην περίοδο της Τουρκοκρατίας, τα χωριά της περιοχής Κραβάρων αναφέρονται και με τις ονομασίες "Βλαχοχώρια" ή "Κλεφτοχώρια", ιδιαίτερα τα χωριά του δήμου Οφιονείας. Το δύσβατο και απόκρημνο της περιοχής ήταν ιδανικό μέρος για τα λημέρια των κλεφτών. Την περίοδο διακυβέρνησης του Καποδίστρια, και στην πρώτη διοικητική διαίρεση της Ελλάδος που έγινε, τα Κράβαρα αποτελούσαν ιδιαίτερη διοικητική περιφέρεια - επαρχία. Αυτό έπαυσε να ισχύει από την εποχή του Βασιλέως Όθωνα. Το 1854 ο Αραβαντινός αναφέρεται στο Κράβαρυ ίσως Καρίβαρυ, περιοχή με 8 χωριά 4.000 κατοίκων στην Ναυπακτία του νομού Αιτωλίας και Ακαρνανίας. Ο Γάλλος φιλέλληνας και περιηγητής Φρανσουά Πουκεβίλ αναφέρει: και παραθέτει σχετικό πίνακα με 63 χωριά της περιοχής μαζί με τον αριθμό των οικογενειών που τα κατοικούσαν την περίοδο εκείνη.
Αόρατος εραστής
Βραβεία και Υποψηφιότητες
Το Αμερικανικό Ινστιτούτο Κινηματογράφου έχει συμπεριλάβει την ταινία Αόρατος Εραστής σε δύο λίστες. Καταλαμβάνει την 19η θέση στη λίστα AFI 100 Χρόνια... 100 Πάθη και τη 27η θέση στη λίστα AFI 100 Χρόνια... 100 Τραγούδια για το "Unchained Melody". Ήταν υποψήφια στις κατηγορίες AFI 100 Χρόνια... 100 Κινηματογραφικές Ατάκες για τη φράση "Είναι απίστευτο Μόλι. Την αγάπη μέσα σου, την παίρνεις μαζί σου" (It's amazing, Molly. The love inside, you take it with you). , AFI 100 Χρόνια... 100 Επευφημίες και AFI 10 Top 10... 10 Ταινίες Φαντασίας.
Κράβαρα
Ονομασία
Όσον αφορά την προέλευση της ονομασίας υπάρχει σχετική ασάφεια και διαφορετικές αναφορές αιτιολόγησης. Όπως αναφέρθηκε ήδη, με βάση το οθωμανικό φορολογικό κατάστιχο του 1454-1455, τα φοροεισοδήματα της περιοχής προορίζονταν τη μισθοδοσία τεσσάρων τιμαριωτών, απογόνων του Κράβαρη (Ḳiravar İli), η καταγωγή του οποίου είναι αδιαφανής. Το ίδιο το όνομα φαίνεται συγγενές με το σλαβικό "κραβάρ" (кравар) που δηλώνει τον "βουφορβό"· το όνομα, ωστόσο, ενός από τους γιους του ("Μουρίκης") δηλώνει πιθανή αλβανική προέλευση. Ως τοπωνύμιο απαντά και σε άλλες περιοχές της Βαλκανικής Χερσονήσου, ενώ σε τοπικό επίπεδο παρετυμολογείται συχνά από τις λέξεις κάρα βαρείτε, θεωρούμενες πολεμική ιαχή που έβγαζαν οι Έλληνες όταν ορμούσαν εναντίον των εχθρών τους.
Αόρατος εραστής
Εξωτερικοί σύνδεσμοι
Κατηγορία:Αμερικανικές ταινίες Κατηγορία:Ταινίες του 1990 Κατηγορία:Ταινίες παραγωγής Paramount Pictures Κατηγορία:Ταινίες με ηθοποιό που κέρδισε Όσκαρ Β΄ Γυναικείου Ρόλου Κατηγορία:Ταινίες με ηθοποιό που κέρδισε Χρυσή Σφαίρα Β΄ Γυναικείου Ρόλου Κατηγορία:Αμερικανικές αισθηματικές ταινίες φαντασίας Κατηγορία:Αμερικανικές αισθηματικές δραματικές ταινίες Κατηγορία:Ταινίες με μουσική σύνθεση Μωρίς Ζαρ Κατηγορία:Αμερικανικές κωμικές ταινίες Κατηγορία:Αμερικανικές ρομαντικές κωμικές ταινίες Κατηγορία:Ταινίες των οποίων ο σεναριογράφος κέρδισε Όσκαρ Καλύτερου Πρωτότυπου Σεναρίου
Κράβαρα
Κλέφτες, οπλαρχηγοί και αγωνιστές του '21
Οι κλέφτες, οπλαρχηγοί και αγωνιστές του '21 της περιοχής των Κραβάρων που αναφέρονται είναι:
Μάχες την περίοδο της τουρκοκρατίας και του '21
Κατά την περίοδο της τουρκοκρατίας και της επανάστασης του 1821 αναφέρονται αρκετές μάχες και συμπλοκές μεταξύ Ελλήνων και Τούρκων στην περιοχή των Κραβάρων.
Λαογραφία
Κατά παλαιότερη συνήθεια, κάποιοι από τους Κραβαρίτες κατέφευγαν σε επαιτεία με διάφορα τεχνάσματα προσποιούμενοι τους ανάπηρους, προκειμένου έτσι να κερδίζουν τον οίκτο των ανθρώπων. Συνηθέστερα στρέβλωναν τα άκρα τους, χέρια ή πόδια, από νεαρής ηλικίας ή υποκρίνονταν τους τυφλούς περιερχόμενοι από διάφορα μέρη της Ελλάδας, ακόμα και του εξωτερικού.
Εκφράσεις
Παλιότερα η πλέον συνήθης δημώδης έκφραση για χαρακτηρισμό απολίτιστου ατόμου ήταν «αυτός είναι απ΄ τα Γκράβαρα», που αποδίδονταν και μ΄ ερωτηματικό στο 2ο πρόσωπο.
Εξωτερικές πηγές
Κατηγορία:Κράβαρα Κατηγορία:Νομός Αιτωλοακαρνανίας Κατηγορία:Ιστορικές περιοχές της Ελλάδας Κατηγορία:Εκφράσεις
Paenda
Η Γκαμπριέλα Χόρν (γ. 29 Ιανουαρίου 1988), κοινώς επαγγελματικά γνωστή ως Paenda (στυλιστικά ως Pænda), είναι Αυστριακή τραγουδίστρια, τραγουδοποιός και μουσική παραγωγός. Εκπροσώπησε την Αυστρία στο Διαγωνισμό Τραγουδιού της Eurovision 2019 με το τραγούδι "Limits," το οποίο κυκλοφόρησε στις 8 Μαρτίου του 2019. Το τραγούδι απέτυχε να προκριθεί στον μεγάλο τελικό του διαγωνισμού.
Ζωή και καριέρα
Η Pænda γεννήθηκε τον Ιανουάριο του 1988 στο Ντόιτσλαντσμπεργκ της Στυρίας. Ξεκίνησε να τραγουδάει σε μια χορωδία στην πόλη της από την ηλικία των έξι. Στα δεκατέσσερα της, ξεκίνησε να γράφει τραγούδια και να τραγουδάει σε πολλές ποπ ροκ μπάντες. Έχει παρακολουθήσει μαθήματα κιθάρας και πιάνου και μετακόμισε στη Βιέννη στην ηλικία των 20 για να σπουδάσει ποπ και τζάζ μουσική στο Μουσικό Ινστιτούτο της Βιέννης, από όπου αποφοίτησε με πτυχία το 2013. Τώρα μένει στη Βιέννη, γράφει, συνθέτει και κάνει την παραγωγή της μουσικής της στο στούντιο της στο σπίτι. Η Pænda ηχογραφεί και γράφει τα πάντα από μόνη της.
Eurovision
Το 2019, η Pænda επιλέχθηκε από μια ομάδα από μουσικούς ειδικούς από τον ραδιοτηλεοπτικό φορέα ORF για να εκπροσωπήσει την Αυστρία στον 64ο Διαγωνισμό Τραγουδιού της Eurovision στο Τελ Αβίβ. Θα ερμηνεύσει το τραγούδι "Limits". Ωστόσο, δεν κατάφερε να προκριθεί στον μεγάλο τελικό της Eurovision.
Επιπλέον ιστοσελίδες
Κατηγορία:Αυστριακοί τραγουδιστές Κατηγορία:Συμμετέχοντες στο διαγωνισμό τραγουδιού Eurovision με την Αυστρία Κατηγορία:Διαγωνισμός Τραγουδιού Eurovision 2019 Κατηγορία:Συμμετέχοντες στη Eurovision
Πομφός
Ο πομφός είναι μια οιδηματώδης πλάκα του δέρματος που περιέχει ορώδες υγρό από τα αγγεία. Οι πομφοί προκαλούνται από διάφορους παράγοντες. Μπορεί να οφείλονται σε έγκαυμα, κρυοπάγημα, αλλεργική αντίδραση κτλ. Οι πομφοί είναι παροδικοί και επιμένουν για λίγες ώρες μόνο.
Κατηγορία:Δερματικές ασθένειες
Χάρι Στάιλς
Ο Χάρι Έντουαρντ Στάιλς (Αγγλία, 1 Φεβρουαρίου, 1994) είναι Άγγλος τραγουδιστής, συνθέτης, και ηθοποιός. Ξεκίνησε την καριέρα του ως τραγουδιστής το 2010 ως μέλος της μπάντας One Direction, με την οποία συμμετείχε στο πρόγραμμα The X Factor και ήρθε στην τρίτη θέση. Παρά το γεγονός ότι δεν κέρδισε, το συγκρότημα υπέγραψε δισκογραφικό συμβόλαιο με την εταιρεία Syco, με την οποία δημοσίευσαν τα άλμπουμ Up All Night (2011), Take Me Home (2012), Midnight Memories (2013), Four (2014) και Made in the A.M. (2015), τα οποία έφτασαν στη πρώτη θέση στις λίστες των best-seller σε πολλές χώρες, συμπεριλαμβανομένων των Ηνωμένων Πολιτειών και του Ηνωμένου Βασιλείου, εκτός από τις υψηλές πωλήσεις.
Ζωή
Ο Χάρι Στάιλς γεννήθηκε την 1η Φεβρουαρίου του 1994 στην περιοχή Ρέντιτς του Γουορστερσάιρ. Από μικρή ηλικία ζούσε με τους γονείς του, Ντέσμοντ "Ντες" Στάιλς και Ανν Τουίστ (γεννημένη Σέλλεϋ, αργότερα Κόξ), και την αδελφή του Τζέμμα Στάιλς στην περιοχή Χολμς Τσάπελ του Τσέσιρ. Οι γονείς του χώρισαν όταν εκείνος ήταν 7 ετών. Διατήρησε καλές σχέσεις με τον πατέρα του, αλλά έμενε με την μητέρα του και την αδελφή του. Από ακόλουθο γάμο της μητέρας του με τον Ρόμπιν Τουίστ το 2013, ο οποίος απεβίωσε από καρκίνο το 2017, ο Σταιλς απέκτησε δύο ετεροθαλή αδέλφια ονόματι Μάικ και Έιμι.
Ο Στάιλς έζησε ευτυχισμένα παιδικά χρόνια και έχει εκφράσει ότι πάντα ένιωθε στήριξη από τους γονείς του. Από μικρή ηλικία του άρεσε η μουσική, και ερμήνευε τραγούδια σε ένα μηχάνημα καραόκε που του δώρισε ο παππούς του. Το πρώτο τραγούδι που ηχογράφησε ήταν το "The Girl of My Best Friend" του Έλβις Πρίσλεϊ. Φοίτησε στο Holmes Chapel Comprehensive School και στο λύκειο έγινε τραγουδιστής του συγκροτήματος White Eskimo, το οποίο νίκησε σε τοπικό μουσικό διαγωνισμό τύπου Battle of the Bands. Όταν ήταν 16 ετών είχε εργασία μερικής απασχόλησης στον φούρνο W. Mandeville.
2010-2015: X-Factor και One Direction
Στις 20 Σεπτεμβρίου 2010 και σε ηλικία 16 ετών πέρασε από οντισιόν στο βρετανικό X-Factor ερμηνεύοντας το "Isn’t She Lovely" του Στίβι Γουόντερ. Παρόλο που δεν απέσπασε την θετική ψήφο όλων των κριτών, κατάφερε να περάσει στις επόμενες φάσεις του ριάλιτι μέχρι που μετά από τον αποκλεισμό του από τον διαγωνισμό στο Bootcamp, τοποθετήθηκε σε συγκρότημα μαζί με άλλα τέσσερα μέλη (Λούις Τόμλινσον, Λίαμ Πέιν, Νάιαλ Χόραν, Ζέιν Μάλικ) και πήραν μέρος στο διαγωνισμό στην κατηγορία Groups, υπό την αιγίδα του Σάιμον Κάουελ. Κατέληξαν να ονομάζονται One Direction, όνομα το οποίο πρότεινε ο Χάρι. Απέκτησαν μεγάλη φήμη κατά τη διάρκεια του X-Factor, και σε διάστημα μόνο ενός μήνα από την έναρξη των live shows, ήταν το μοναδικό act του Κάουελ στον διαγωνισμό. Βγήκαν τρίτοι στον τελικό του διαγωνισμού, όμως η επιτυχία τούς περίμενε έξω από τα πλαίσια του παιχνιδιού.
Τον Ιανουάριο του 2011 οι One Direction υπέγραψαν συμβόλαιο με τη δισκογραφική εταιρία του Κάουελ, Syco Records. Το πρώτο τους τραγούδι, "What Makes You Beautiful" και άλμπουμ, Up All Night, κυκλοφόρησαν αργότερα την ίδια χρονιά. Το άλμπουμ, το οποίο περιέχει τρία τραγούδια γραμμένα σε συνεργασία με τον Στάιλς, κατέστησε τους One Direction το πρώτο βρετανικό συγκρότημα που έκανε το ντεμπούτο του στην κορυφή των chart στις Ηνωμένες Πολιτείες. Τα τέσσερα ακόλουθα άλμπουμ — Take Me Home (2012), Midnight Memories (2013), Four (2014), και Made in the A.M. (2015) — όλα έκαναν το ντεμπούτο τους στη πρώτη θέση των Βρετανικών Albums Chart. Το Midnight Memories ήταν το άλμπουμ με τις μεγαλύτερες πωλήσεις του 2013, ενώ η περιοδεία Where We Are Tour που ακολούθησε την κυκλοφορία του ήταν η περιοδεία με τα μεγαλύτερα έσοδα του 2014, και παραμένει μέχρι σήμερα η περιοδεία με τα μεγαλύτερα έσοδα όλων των εποχών για φωνητικό συγκρότημα. Μετά την κυκλοφορία του Four, οι One Direction έγιναν το πρώτο συγκρότημα στα 58 χρόνια του Billboard 200, του οποίου τα τέσσερα πρώτα άλμπουμ έκαναν το ντεμπούτο τους στην πρώτη θέση του chart. Από τα άλμπουμ προήλθαν διάφορα πετυχημένα single όπως "Live While We're Young", "Little Things", "Best Song Ever", "Story of My Life", "Drag Me Down", και "History". Ο ίδιος ο Στάιλς έγραψε το τραγούδι "Just A Little Bit of Your Heart" σε συνεργασία με τον Γιόχαν Κάρλσον, για το δεύτερο άλμπουμ της Αριάνα Γκράντε με τίτλο "My Everything".
Με σκοπό να αποφύγουν να "εξουθενώσουν" τους φαν, μετά από σύσταση του Στάιλς, το συγκρότημα ανακοίνωσε ένα επ' αόριστον διάλειμμα, το οποίο και ξεκίνησε το 2016, μετά την ολοκλήρωση των προωθητικών δραστηριοτήτων που αφορούσαν το Made in the A.M. Στα χρόνια που πέρασαν από τη σύσταση του συγκροτήματος, οι One Direction έχουν πουλήσει 70 εκατομμύρια δίσκους παγκοσμίως, καθώς και 7.6 εκατομμύρια άλμπουμ και 26 εκατομμύρια singles στις ΗΠΑ, γεγονός που τους καθιστά ένα από τα boybands με τις καλύτερες πωλήσεις όλων των εποχών. Κατέρριψαν πολλά ρεκόρ σε πωλήσεις εισιτηρίων, λήψεις και τάσεις στο Twitter, μεταξύ άλλων.
Παρά μια γενικότερα θετική του στάση όσον αφορά την εμπειρία του τους One Direction όμως, ο Στάιλς έχει αποκαλύψει ότι δεν του ήταν πάντα εύκολο να αντιμετωπίσει με την υπερ-ορατότητα που βίωσε τα χρόνια αυτά. Ο ίδιος εξήγησε ότι η αποστασιοποίησή του από μέσα κοινωνικής δικτύωσης οφείλεται σε πίεση που ένιωθε στο παρελθόν να είναι πάντα προσβάσιμος online. Επιπλέον εξέφρασε τον φόβο που είχε μην πει το λάθος πράγμα σε συνεντεύξεις, ή την ανησυχία του να μην οδηγήσει δημοσιογράφους να φύγουν ενοχλημένοι αν δεν απαντήσει ερωτήσεις όπως τον αριθμό ανθρώπων με τους οποίους έχει κοιμηθεί. μικρογραφία|377x377εσ|Φωτογραφία του Χάρι Στάιλς στο Ντένβερ, κατά την διάρκεια της περιοδείας Live on Tour 2018.
Harry Styles
Μετά το διάλειμμα του συγκροτήματος, ο Στάιλς άλλαξε αντιπρόσωπο, ενώνοντας τις δυνάμεις του με την Fullstop Management του Τζέφρι Αζόφ και το πρακτορείο ταλέντων CAA και υπέγραψε συμφωνία με την Columbia Records έναντι των 80 εκ. δολαρίων για τρείς σόλο δίσκους στις αρχές του 2016.
Η ηχογράφηση του πρώτου άλμπουμ έγινε αποσπασματικά κατά τη διάρκεια του 2016 και πραγματοποιήθηκε σε διάφορες τοποθεσίες όπως Λος Άντζελες, Λονδίνο, Πόρτ Αντόνιο, και Τζαμάικα, οπού ο Στάιλς και οι συνεργάτες του αποσύρθηκαν για δύο μήνες το φθινόπωρο της ίδιας χρονιάς για να καλλιεργήσουν ένα κλίμα δημιουργικότητας.
Το σόλο ντεμπούτο του ανακοίνωσε ο Χάρι τον Μάρτιο του 2017 με μία μπαλάντα 6 λεπτών, το "Sign of the Times" η οποία κυκλοφόρησε στις 7 Απριλίου, και κατέλαβε την πρώτη θέση του Singles Chart του Ηνωμένου Βασιλείου, ενώ παράλληλα έφτασε στην τέταρτη θέση του Billboard Hot 100. Το τραγούδι απέσπασε γενικά θετικές κριτικές, ενώ παράλληλα οδήγησε σε συγκρίσεις του τραγουδιστή με ροκ είδωλα όπως ο Ντέιβιντ Μπόουι. Το μουσικό βίντεο που το συνόδεψε, το οποίο απέσπασε το Brit Award για "British Video of The Year, απεικονίζει τον Στάιλς να ίπταται στον αέρα και να περπατά πάνω στα κύματα στη Νήσο Σκάι της Σκωτίας.
Ο επώνυμος δίσκος του κυκλοφόρησε στις 12 Μαϊου του 2017 και βρέθηκε αμέσως στην πρώτη θέση των κατατάξεων σε πάνω από δέκα χώρες, μεταξύ αυτών το Ηνωμένο Βασίλειο, οι ΗΠΑ, η Αυστραλία, και η Ιρλανδία. Κατά την πρώτη εβδομάδα κυκλοφορίας, οι συνολικές πωλήσεις στο Ηνωμένο Βασίλειο έφτασαν τις 57.000 μονάδες, όπου οι 47.000 αποτελούσαν ψηφιακές ή φυσικές αγορές. Σε αυτή την κυκλοφορία ο Χάρι Στάιλς έδειξε έναν άλλο του εαυτό, αρκετά διαφορετικό μετά το διάλειμμα της μπάντας που ακόμη και οι θαυμαστές του δεν ήταν γνώριμοι με αυτό. Ο δίσκος είχε επιρροές από την ροκ μουσική κατά τη δεκαετία του 1970 κάτι το οποίο κέρδισε τον σεβασμό για την σόλο μουσική του νεαρού τραγουδιστή από ένα ευρύτερο φάσμα κοινού.
Δουνκέρκη
Τον Ιούλιο του 2017, ο Στάιλς έκανε και το κινηματογραφικό ντεμπούτο του με την συμμετοχή του στην ταινία "Dunkirk", του Κρίστοφερ Νόλαν. Στην ταινία, ο γνωστός -μέχρι τότε- τραγουδιστής υποδυόταν έναν Βρετανό στρατιώτη, που ονομαζόταν Άλεξ ο οποίος λάμβανε μέρος στην εκκένωση της Δουνκέρκης κατά την διάρκεια του Β' Παγκοσμίου Πολέμου. Στους συμπρωταγωνιστές του ήταν ο Φιoν Γουάιτχεντ, ο Τομ Γκλιν-Κάρνεϊ, ο Τζακ Λόουντεν, ο Κένεθ Μπράνα, ο Κίλιαν Μέρφι, ο Μαρκ Ράιλανς, και ο Τομ Χάρντι. Ο Στάιλς επιλέχθηκε μεταξύ "χιλιάδων νεαρών ανδρών", ενώ ο Νόλαν αργότερα παραδέχτηκε ότι δεν γνώριζε την έκταση της φήμης του νεαρού καλλιτέχνη, και πως τον επέλεξε επειδή ταίριαζε υπέροχα στον ρόλο, και κέρδισε το ρόλο με το σπαθί του. Ο κριτικός ταινιών Ρόμπι Κόλιν του Daily Telegraph επαίνεσε τον Στάιλς για την "λαμπρή, καταδικασμένη και απρόσμενα μη-αταίριαστη ερμηνεία του".
Harry Styles: Love on Tour
Παράλληλα με την κυκλοφορία νέας μουσικής, ο Χάρι Στάιλς ανακοίνωσε την πρώτη του παγκόσμια περιοδεία με όνομα "Harry Styles: Live on Tour", αποτελούμενη αρχικά από 29 συναυλίες με αφετηρία το Σαν Φρανσίσκο το φθινόπωρο. Τα εισιτήρια της περιοδείας ξεπουλήθηκαν σε δευτερόλεπτα, και τον Ιούνιο της ίδιας χρονιάς, ο Στάιλς επέκτεινε την περιοδεία με την προσθήκη 60 συναυλιών, κλείνοντας το Live on Tour με 89 συναυλίες σε 26 χώρες. Η περιοδεία έληξε τον Ιούλιο του 2018, έχοντας πουλήσει σχεδόν 1 εκατομμύριο εισιτήρια και συγκεντρώνοντας $1.200.000 για φιλανθρωπικούς σκοπούς.
2019-2021: Fine Line
Το "Lights Up", πρώτο single από το δεύτερο δίσκο του Χάρι Στάιλς με τίτλο «Fine Line», κυκλοφόρησε τον Οκτώβριο του 2019, κατοχυρώνοντας αμέσως την τρίτη θέση στο Singles Chart του Ηνωμένου Βασιλείου. Ο Στάιλς ήταν μουσικός καλεσμένος και παράλληλα παρουσιαστής στην εκπομπή Saturday Night Live τον Νοέμβριο. Το επόμενο επίσημο single που προηγήθηκε του δίσκου, το "Adore You", κυκλοφόρησε τον Δεκέμβριο, φτάνοντας την κορύφωσή του στην 7η θέση στο Ηνωμένο Βασίλειο και στην έκτη στις ΗΠΑ. Τον μήνα αυτό ο Στάιλς ανέλαβε άλλη μια φορά καθήκοντα παρουσιαστή στο The Late Late Show του James Corden.
Το άλμπουμ, που κυκλοφόρησε στις 13 Δεκεμβρίου, την πρώτη κιόλας εβδομάδα κυκλοφορίας του κατέλαβε την τρίτη θέση στο Albums Chart της Μεγάλης Βρετανίας και την πρώτη θέση στο Billboard 200, με συνολικές πωλήσεις 478.000 μονάδων που ξεπέρασαν το ρεκόρ αρχικών πωλήσεων για Βρετανό άνδρα καλλιτέχνη απ' όταν η Nielsen SoundScan ξεκίνησε να παρακολουθεί ψηφιακά τις πωλήσεις το 1991. Όπως και το προηγούμενο, έτσι και αυτό το άλμπουμ έχει πολλές επιρροές από παλαιότερες δεκαετίες και μπορεί να χαρακτηριστεί ποπ-ροκ. Ηχογραφήθηκε σε διάφορες τοποθεσίες με την ίδια ομάδα παραγωγής και απέσπασε και αυτό γενικά θετικές κριτικές.
Αμέσως μετά την κυκλοφορία του τελευταίου του δίσκου ανακοινώθηκε και η περιοδεία που συνοδεύει το άλμπουμ του με το όνομα "Harry Styles: Love on Tour", η οποία ήταν αρχικά προγραμματισμένη για το 2020, και μεταβλήθηκε για την επόμενη χρονιά λόγω της πανδημίας Covid-19.
2022: Harry's House και υποκριτική
Η κριτική αναγνώριση για τον Χάρι Στάιλς έφτασε με το  τρίτο άλμπουμ, Harry's House. Το πρώτο single που κυκλοφόρησε στις 1 Απριλίου του 2022, βρέθηκε αμέσως πρώτο στα charts σε πολλές χώρες, μεταξύ αυτών το Ηνωμένο Βασίλειο, οι ΗΠΑ, η Γερμανία, η Ιταλία, ο Καναδάς και η Αυστραλία, και πρώτο και στο United World Chart με συνολικές πωλήσεις 423,000 μονάδων. Αργότερα τον ίδιο μήνα ο Στάιλς βρέθηκε σε μια από τις μεγαλύτερες μουσικές σκηνές του πλανήτη ως headliner του φεστιβάλ Coachella, οπού και ερμήνευσε δύο ακόμα τραγούδια από το Harry's House, το "Late Night Talking", και την ακουστική μπαλάντα "Boyfriends".
Το άλμπουμ κυκλοφόρησε στις 21 Μαϊου, κατοχυρώνοντας, όπως και το "As It Was', την κορυφαία θέση σε παγκόσμιο επίπεδο, με σύνολο 758,000 μονάδων, 521,000 εκ των οποίων στις ΗΠΑ.